b'\n_START_ARTICLE_\nKunihiko Kodaira\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je leta 1938 iz matematike na Univerzi v Tokiu. Diplomiral je tudi iz fizike na isti univerzi leta 1941. Med vojno je delal v osami in raziskoval Hodgeovo teorijo. Doktoriral je leta 1949 na Univerzi v Tokiu z disertacijo Harmoni\xc4\x8dni obsegi v Riemannovih mnogoterostih. Od leta 1944 je opravljal kriptografsko delo._NEWLINE_Na Weylovo pobudo je leta 1949 obiskal In\xc5\xa1titut za vi\xc5\xa1ji \xc5\xa1tudij v Princetonu. Za kratek \xc4\x8das je bil predstojnik stolice na Univerzi Johnsa Hopkinsa. Leta 1967 se je vrnil na Univerzo v Tokiu._NEWLINE_Za svoje delo o kompleksnih mnogoterostih in algebrskih varietetah je leta 1984 skupaj z Lewyjem prejel Wolfovo nagrado za matematiko.'